Ann Coulter (2004)
**Ann Hart Coulter** (sündinud 8. detsembril 1961) on Ameerika Ühendriikide konservatiivne poliitikakommentaator, publitsist ja kolumnist. Coulter ütles 2002. aastal enda kohta, et erinevalt teistest ei teeskle ta, et on "erapooletu ja tasakaalukas".

Vaated
------

Kaks päeva pärast terrorirünnakut Maailma Kaubanduskeskusele, 13. septembril 2001 teatas ta: "Lennujaamad järgivad punktuaalselt ühesugust naeruväärselt ebatõhusat läbiotsimismeetodit nii Suzy Chapsticki kui moslemitest lennukikaaperdajate jaoks. Absurdne on oletada, et iga reisija on potentsiaalne hullumeelne mõrvarlik maniakk. Me teame, kes need mõrvarmaniakid on. Need on need, kes praegu rõõmustavad ja tantsivad. Me peame nende maadesse tungima, nende juhid tapma ja nad kristlusse pöörama. Me ei olnud Hitleri ja tema tippjuhtide asukoha kindlaksmääramisel ja karistamisel punktuaalsed. Me lauspommitasime Saksa linnu; me tapsime tsiviilisikuid. Niimoodi käib sõda. Ja see on sõda.

Coulter väitis USA kohta: "See oleks palju parem maa, kui naised ei hääletaks. See lihtsalt on fakt. Tegelikult oleksid kõik presidendivalimised alates 1950 – välja arvatud Barry Goldwater 1964 – võitnud vabariiklased, kui ainult mehed oleksid hääletanud. 

5. oktoobril 2007 ütles ta New York Observerile: "Kui me võtaksime naistelt hääleõiguse, siis ei peaks me kunagi muretsema demokraadist presidendi pärast. See on minu isiklik unelm, kuid ma ei usu, et see kunagi teostub. Ja see on hea viis juhtida tähelepanu sellele, et naised hääletavad nii rumalalt, vähemalt üksikud naised."

2. aprillil 2008 kritiseeris ta oma blogis Barack Obama raamatut "Unistused minu isast", mida võrdles Mein Kampfiga: "Ta ütleb, et põhjus, miks neegrid hoiduvad omaette, on see, et see on lihtsam kui kulutada kogu oma aeg katsumisele ära arvata, mida valged sinust mõtlevad. Siin on väike sisevihje valgetest inimestest: me ei mõtle sinust. Eriti valged anglosaksi protestandid. Me mõtleme, et kõik ülejäänud on meist alamad, ja me oleme selle mõttega täiesti rahul.

Isiklikku
---------

Ann Coulter (2003)
Coulter lõpetas 1984. aastal Cornelli ülikooli ajaloo erialal *cum laude*. Ta on Delta Gamma naiskorporatsiooni vilistlane.

Ta hankis endale juhiloa, millel sünnikuupäev on õigest kaks aastat hilisem. Kui see teistes ajakirjanikes huvi tekitas, jäi ta selle juurde, et on sündinud 1963. aastal, kuid "privaatsuse huvides" ei esitanud vastavaid tõendeid.

Teosed
------

* *High Crimes and Misdemeanors: The Case Against Bill Clinton*. 1998. ISBN 978-0-89526-360-5
* *Slander: Liberal Lies About the American Right*. 2002. ISBN 978-1-4000-4661-4
* *Treason: Liberal Treachery from the Cold War to the War on Terrorism*. 2003. ISBN 978-1-4000-5030-7
* *How to Talk to a Liberal (If You Must): The World According to Ann Coulter*. 2004. ISBN 978-1-4000-5418-3
* *Godless: The Church of Liberalism*. 2006. ISBN 978-1-4000-5420-6
* *If Democrats Had Any Brains, They'd Be Republicans*. 2007. ISBN 978-0-307-35345-0
* *Guilty: Liberal "Victims" and Their Assault on America*. 2009. ISBN 978-0-307-35346-7
* *Demonic: How the Liberal Mob Is Endangering America*. 2011. ISBN 978-0-307-35348-1
* *Mugged: Racial Demagoguery from the Seventies to Obama*. 2012. ISBN 978-1-59523-099-7
* *Never Trust a Liberal Over 3 – Especially a Republican*. 2013. ISBN 978-1621571919
* *Adios, America: The Left's Plan to Turn Our Country Into a Third World Hellhole*. 2015. ISBN 978-1621572671
* *In Trump We Trust: E Pluribus Awesome!*. 2016. ISBN 978-0735214460

Viited
------

1. ↑  Conservative pundit Ann Coulter '84 to speak May 7 - 17. aprill 2006. Vaadatud 26. novembril 2009
2. ↑  USA endine mäesuusataja ja näitleja
3. ↑  This Is War "National Review", 13. september 2001. Vaadatud 26. novembril 2009
4. ↑   An appalling magic "The Guardian", 17. mai 2003. Vaadatud 26. novembril 2009
5. ↑  Coulter Culture George Gurley, The New York Observer, 2. oktoober 2007. Vaadatud 26. novembril 2009
6. ↑  AnnCoulter.com - Printer Friendly Article: OBAMA'S DIMESTORE 'MEIN KAMPF' Vaadatud 27. novembril 2009
7. ↑  "Famous Delta Gammas". Originaali arhiivikoopia seisuga 17. veebruar 2017. Vaadatud 16. veebruaril 2017.
8. ↑  Mystery of the Ages "Washington Post", 6. september 2002
9. ↑  Ms. Right Time, 17. aprill 2005, vaadatud 26. novembril 2009

Välislingid
-----------

|  |  |
| --- | --- |
|  | Pildid, videod ja helifailid Commonsis: **Ann Coulter** |

* Ann Coulteri koduleht
* Tsitaadid raamatust "*Treason*"